open-index/open-wikipedia-markdown huggingface dataset:
เสน่ห์ จามริก

ศาสตราจารย์ **เสน่ห์ จามริก** (11 กรกฎาคม พ.ศ. 2470 – 9 เมษายน พ.ศ. 2565) เป็นนักวิชาการชาวไทย ได้รับยกย่องเป็นราษฎรอาวุโส และมีผลงานด้านสิทธิมนุษยชนหลายอย่าง ได้แก่ ประะธานสหภาพเพื่อสิทธิเสรีภาพของประชาชน ประธานที่ปรึกษาคณะกรรมการรับข้อมูลและสืบพยานเหตุการณ์ 6 ตุลา 2519 อดีตสมาชิกสภานิติบัญญัติแห่งชาติ และเป็นอดีตประธานกรรมการสิทธิมนุษยชนแห่งชาติ

## การศึกษา
* มัธยมปลาย โรงเรียนวัดราชบพิธ
* พ.ศ. 2491 ธรรมศาสตร์บัณฑิต มหาวิทยาลัยวิชาธรรมศาสตร์และการเมือง
* พ.ศ. 2500 ปริญญาโทด้านบริหารธุรกิจ มหาวิทยาลัยแมนเชสเตอร์

## ประวัติการทำงานและผลงาน
* กรมการค้าภายใน กระทรวงพาณิชย์
* กรมการเมือง กระทรวงการต่างประเทศ
* พ.ศ. 2503-2530 อาจารย์ประจำคณะรัฐศาสตร์ มหาวิทยาลัยธรรมศาสตร์ จนเกษียณอายุราชการ
* พ.ศ. 2516-2517 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 
* พ.ศ. 2518 ร่วมก่อตั้งสหภาพเพื่อสิทธิเสรีภาพของประชาชน (ปัจจุบันคือ สมาคมสิทธิเสรีภาพประชาชน หรือ สสส.) และได้รับเลือกตั้งเป็นประธาน
* หัวหน้าโครงการรัฐศาสตร์ศึกษา และหัวหน้าสาขาวิชาการต่างประเทศ
* พ.ศ. 2518 รองอธิการบดีมหาวิทยาลัยธรรมศาสตร์
* พ.ศ. 2518 ได้รับตำแหน่งศาสตราจารย์
* ดุษฎีบัณฑิตกิตติมศักดิ์ สาขารัฐศาสตร์ มหาวิทยาลัยรามคำแหง
* ดุษฎีบัณฑิตกิตติมศักดิ์ สาขาวิชาการเมืองการปกครอง มหาวิทยาลัยธรรมศาสตร์

นอกจากนี้ยังมีบทบาททางด้านการวิจัยและสนับสนุนการวิจัยหลายด้าน ดังเช่น
* หัวหน้าโครงการวิจัย "พัฒนาการสิทธิมนุษยชนในประเทศไทย" ของมูลนิธิฟอร์ด และมูลนิธิเอเชีย 
* ประธานมูลนิธิโครงการตำราสังคมศาสตร์และมนุษยศาสตร์
* ผู้อำนวยการสถาบันไทยคดีศึกษา มหาวิทยาลัยธรรมศาสตร์ 
* นายกสังคมศาสตร์แห่งประเทศไทย
* กรรมการ สถาบันวิจัยเพื่อการพัฒนาประเทศไทย (ทีดีอาร์ไอ)

หลังจากเกษียณอายุราชการ ก็ได้รับรางวัลนักสิทธิมนุษยชนดีเด่น และทำงานร่วมกับองค์กรพัฒนาเอกชนอีกหลายแห่ง งานที่ทำล้วนเน้นหนักไปทางด้านชนบท ชุมชนท้องถิ่น สิทธิมนุษยชน ตำแหน่งสำคัญคือ ประธานกรรมการสิทธิมนุษยชนแห่งชาติ ในระหว่างปี พ.ศ. 2544 ถึงปี พ.ศ. 2552

## เครื่องราชอิสริยาภรณ์
* พ.ศ. 2544 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
* พ.ศ. 2529 - 80px  เครื่องราชอิสริยาภรณ์อันมีเกียรติยศยิ่งมงกุฎไทย ชั้น มหาวชิรมงกุฏ

## อ้างอิง

## แหล่งข้อมูลอื่น
* ศาสตราจารย์ เสน่ห์ จามริก

หมวดหมู่:ศาสตราจารย์
หมวดหมู่:อาจารย์คณะรัฐศาสตร์
หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:การเมืองภาคประชาชน
หมวดหมู่:นักสิทธิมนุษยชน
หมวดหมู่:ราษฎรอาวุโส
หมวดหมู่:สมาชิกสภานิติบัญญัติแห่งชาติ
หมวดหมู่:กรรมการสิทธิมนุษยชนแห่งชาติของไทย
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยแมนเชสเตอร์
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:บุคคลในประวัติศาสตร์ไทย หลัง พ.ศ. 2544
แฮร์รี เอส. ทรูแมน

พันเอก **แฮร์รี เอส ทรูแมน** (อังกฤษ: Harry S Truman; 8 พฤษภาคม ค.ศ. 1884 – 26 ธันวาคม ค.ศ. 1972) นักการเมืองและทหารบกชาวอเมริกัน เป็นประธานาธิบดีคนที่ 33 ของสหรัฐ ตั้งแต่ ค.ศ. 1945 ถึง 1953 ซึ่งรับตำแหน่งต่อจากประธานาธิบดีแฟรงกลิน ดี. รูสเวลต์ที่ถึงแก่อสัญกรรม ในขณะที่ดำรงตำแหน่งเป็นรองประธานาธิบดี เขาได้นำแผนมาร์แชลล์มาใช้เพื่อฟื้นฟูเศรษฐกิจของยุโรปตะวันตกและก่อตั้งลัทธิทรูแมนและองค์กรเนโท

ทรูแมนได้รับเลือกตั้งเป็นวุฒิสภาสหรัฐใน ค.ศ. 1934 และได้มีชื่อเสียงระดับชาติในฐานะประธานคณะกรรมการทรูแมนเพื่อมุ่งเป้าหมายไปที่การลดความสูญเสียและไร้ประสิทธิภาพในข้อตกลงสงคราม ไม่นานหลังจากที่ได้รับตำแหน่งประธานาธิบดี เขาได้อนุมติให้ใช้ระเบิดนิวเคลียร์เป็นครั้งแรกและครั้งเดียวในสงคราม การบริหารประเทศของทรูแมนมีส่วนร่วมในนโยบายการต่างประเทศและละทิ้งลัทธิโดดเดียว เขาได้รวบรวมการร่วมมือสัญญาใหม่ของเขาในช่วงการเลือกตั้งเข้าชิงตำแหน่งประธานาธิบดี ค.ศ. 1948 และได้รับชัยชนะอย่างน่าตกใจที่รักษาตำแหน่งประธานาธิบดีของเขาไว้ได้อีกวาระหนึ่ง

ทรูแมนได้ควบคุมการขนส่งทางอากาศไปยังกรุงเบอร์ลิน ค.ศ. 1948 เมื่อคอมมิวนิสต์เกาหลีเหนือได้เข้ารุกรานเกาหลีใต้ เขาได้รับการอนุมัติจากองค์การสหประชาชาติในการดำเนินนโยบายครั้งใหญ่ที่เรียกว่าสงครามเกาหลี สามารถปกป้องเกาหลีใต้เอาไว้ได้และเกือบจะยึดครองเกาหลีเหนือแต่จีนได้เข้ามาแทรกแซงกองทัพยูเอ็น/สหรัฐจึงถูกผลักดัน และป้องกันการตีโต้กลับของคอมมิวนิสต์เกาหลีเหนือ ในเรื่องภายในประเทศ ธนบัตรที่ได้รับการรับรองจากทรูแมนได้รับการคัดค้านจากฝ่ายอนุรักษ์นิยม แต่การบริหารของเขาได้ประสบความสำเร็จในการเศรษฐกิจสหรัฐผ่านความท้าทายเศรษฐกิจในช่วงหลังสงคราม ใน ค.ศ. 1948 เขาได้เสนอกฎหมายสิทธิพลเมืองที่ครอบคลุมเป็นครั้งแรกและออกคำสั่งการบริหารเพื่อริเริ่มการรวมตัวทางเชื้อชาติในกองทัพและหน่วยงานของรัฐบาลกลาง

ด้วยข้อกล่าวหาของการคอรัปชั่นในการบริหารของทรูแมนได้กลายเป็นประเด็นที่สำคัญในการรณรงค์หาเสียงเลือกตั้งในส่วนภาคกลางในการเลือกตั้งเข้าชิงตำแหน่งประธานาธิบดี ค.ศ. 1952 และผลปรากฏว่าดไวต์ ดี. ไอเซนฮาวร์จากพรรคริพับลิกันได้ชนะในการเลือกตั้งกับ Adlai Stevenson II จากพรรคเดโมแครต การถูกปลดเกษียณที่ยากลำบากทางการเงินของทรูแมนได้เป็นจุดเด่นโดยการสืบค้นห้องสมุดประธานาธิบดีและสิ่งสือพิมพ์บันทึกความทรงจำของเขา เมื่อเขาได้ออกจากตำแหน่ง การดำรงเป็นประธานาธิบดีของทรูแมนได้ถูกวิพากษ์วิจารณ์อย่างหนัก แต่นักวิชาการได้ฟื้นฟูภาพลักษณ์ของเขาใน ค.ศ. 1960 และได้รับการจัดอันดับว่าเป็นหนึ่งในประธานาธิบดีที่ดีที่สุด

## หมายเหตุเรื่องชื่อ
ชื่อกลางของ **แฮร์รี เอส  ทรูแมน** หรือตัว เอส ที่เห็นในชื่อนี้นั้นไม่ใช่อักษรย่อ และไม่มีคำเต็มแต่อย่างใด มีเพียงแค่ตัว เอส เท่านั้น ทรูแมนเคยกล่าวเล่น ๆ ว่าตัว เอส นั้นเป็นคำ ไม่ใช่อักษรย่อ ดังนั้นจึงไม่สมควรมีจุดด้านหลัง แต่สิ่งพิมพ์อย่างเป็นทางการต่าง ๆ นั้นใช้จุดลงท้ายตัวเอสแทบทั้งสิ้น ถึงกระนั้นการใช้จุดลงท้ายนั้นไม่ได้มีการใช้โดยทั่วไป ในปัจจุบันบางสิ่งพิมพ์ยังคงไม่เติมจุดหลังตัว เอส


หมวดหมู่:ประธานาธิบดีสหรัฐ
หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:ผู้นำในสงครามเย็น
หมวดหมู่:บุคคลจากรัฐมิสซูรี
หมวดหมู่:ผู้รอดชีวิตจากการลอบสังหาร
หมวดหมู่:ตระกูลทรูแมน
หมวดหมู่:บุคคลในสงครามเกาหลี
การ์ตูน

**การ์ตูน** () เป็นรูปแบบหนึ่งของการวาดภาพประกอบซึ่งโดยทั่วไปเกิดจากการวาด หรือบางครั้งในรูปแบบแอนิเมชัน ในรูปแบบไม่เหมือนจริงหรือกึ่งสมจริง ความหมายของการ์ตูนมีการเปลี่ยนแปลงมาตลอดยุคของประวัติศาสตร์ แต่ความหมายร่วมสมัยของการ์ตูนคือ ภาพหรือชุดของภาพที่มีเป้าหมายเพื่อเหน็บแนม, ล้อเลียน หรือ ความตลก หรืออาจหมายถึงภาพเคลื่อนไหวที่เกิดจากชุดต่อเนื่องของภาพเขียนเพื่อให้เกิดแอนิเมชัน คำเรียกผู้สร้างสรรค์การ์ตูนคือ *[[cartoonist|การ์ตูนนิสต์]]* หรือ *[[animator|แอะนิเมเตอร์]]*

แนวคิดของการ์ตูนปรากฏครั้งแรกในยุคกลาง ซึ่งปรากฏอธิบายครั้งแรกว่าเป็นการวาดเบื้องต้นเพื่อเตรียมการสำหรับสร้างสรรค์งานศิลปะ เช่น จิตรกรรม, เฟรสโก, ทาเปสตรี หรือ กระจกสี ในศตวรรษที่ 19 นับตั้งแต่นิตยสาร *[[Punch (magazine)|พันช์]]* ซึ่งตีพิมพ์ครั้งแรกในปี 1843 การ์ตูนเริ่มกลายมาเป็นคำเรียกแบบภาพวาดประกอบในนิตยสารและหนังสือพิมพ์ที่มีความตลกขบขัน ซึ่งในระยะแรกเป็นคำเรียกอย่างเหน็บแนม จากนั้นจึงปรากฏใช้กับ การ์ตูนล้อการเมือง และ การ์ตูนช่อง และในศตวรรษที่ 20 ซึ่งมีการพัฒนาและเปลี่ยนแปลงสื่อกลาง การ์ตูนเริ่มนำมาใช้รวมถึงแอนิเมชันเช่นกัน

## อ้างอิง

## แหล่งข้อมูลอื่น

* Dan Becker, History of Cartoons (archived 14 March 2019)
* Marchand collection – cartoons and photos  (archived 25 February 2011)
* Stamp Act 1765 with British and American cartoons (archived 19 May 2011)
* "Graphic Witness" political caricatures in history
* Keppler cartoons
* Index of cartoonists in the Fred Waring Collection (archived 10 December 2009)
* International Society for Humor Studies (archived 17 May 2008)
* ''Harper's Weekly'' – 150 cartoons on elections 1860–1912; Reconstruction topics; Chinese exclusion; plus American Political Prints from the Library of Congress, 1766–1876 (archived 31 July 2010)
* 
* 


หมวดหมู่:ศิลปะ
หมวดหมู่:ภาพยนตร์
หมวดหมู่:ประเภทของศิลปะ
หมวดหมู่:ประเภทของภาพยนตร์
หมวดหมู่:คำศัพท์ภาพยนตร์และวีดิทัศน์
หัตถกรรม

thumb|250px|หัตถกรรม
**หัตถกรรม** หรือ **หัตถศิลป์** (Handicraft) คือ งานช่างที่ทำด้วยมือหรืออุปกรณ์ง่าย ๆ อาศัยทักษะและเน้นประโยชน์ใช้สอยเป็นหลัก โดยทั่วไปเป็นผลิตภัณฑ์ที่แสดงให้เห็นถึงวัฒนธรรมและศาสนา สามารถนำมาใช้ในชีวิตประจำวันได้ ผลิตภัณฑ์ที่ผลิตออกมาเป็นจำนวนมาก หรือผลิตด้วยเครื่องจักร ไม่เรียกว่าหัตถกรรม

## ตัวอย่างหัตถกรรม

* งานร้อยลูกปัด (beadwork)
* ภาพปะติด (collage)
* การทำอาหาร (cooking)
* การจัดสวน (gardening)
* งานถัก 
** นิตติ้ง (knitting)
** โครเชต์
** ไหมพรม สำหรับถัก 
** อุปกรณ์ สำหรับงานถัก 
* งานฝังไม้ (marquetry)
* เครื่องโลหะ (metalwork)
* เครื่องหนัง
** หนังตะลุง
* งานจำลอง (scale model)
* งานโมเสก (mosaic)
* งานเย็บปักถักร้อย (needlework)
* เครื่องปั้นดินเผา (pottery) และ เซรามิก (ceramics)
** ภาชนะเบญจรงค์
* หุ่น (puppetry)
* งานกระจกสี (stained glass)
* ไม้แกะสลัก (woodworking)
** กะลา
* เครื่องจักสาน
** ย่านลิเภา
* เครื่องกระดาษ
** กระดาษสา
** ดอกไม้ประดิษฐ์
** สมุดไทย
** ร่ม
** หัวโขน
** หน้ากาก
** ว่าว
* ภาพวาดลงรักปิดทอง https://royalthaiart.com/

หมวดหมู่:งานอดิเรก
หมวดหมู่:ศิลปหัตถกรรม
หมวดหมู่:หัตถกรรม
นันทนาการ

[thumb|right|การเล่นกระดาน[โต้คลื่น รูปแบบหนึ่งของกิจกรรมนันทนาการ]]

**นันทนาการ** () คือ กิจกรรมที่สมัครใจทำในยามว่าง เพื่อให้เกิดความเพลิดเพลิน ผ่อนคลายความตึงเครียดทั้งร่างกายและจิตใจ นันทนาการ การเล่น และความสนุกสนาน ไม่สงวนไว้แต่มนุษย์ แต่พบได้ในสัตว์เกือบทุกชนิด การเล่นช่วยพัฒนาทักษะต่าง ๆ โดยเฉพาะทักษะการเคลื่อนไหวในสิ่งมีชีวิตวัยเยาว์

สำหรับมนุษย์ กิจกรรมนันทนาการมักเกิดขึ้นในช่วงสุดสัปดาห์ และวันหยุด ประกอบด้วย ดนตรี การเต้นรำ กีฬา งานอดิเรก เกม และการท่องเที่ยว การดูโทรทัศน์ และฟังเพลง เป็นรูปแบบสามัญของนันทนาการ

## ศัพทมูล
คำว่านันทนาการตรงกับคำภาษาอังกฤษคือ "recreation" แต่เดิมกรมวิชาการ กระทรวงธรรมการเคยกำหนดให้ใช้ในภาษาไทยว่า "สันทนาการ" แต่คำนี้มาจาก "สนฺทน" + "อาการ" แปลว่า การไหล ซึ่งไม่ตรงกับความหมายของ "recreation" ที่แปลว่า การพักผ่อนหย่อนใจ ต่อมา ราชบัณฑิตยสถานจึงบัญญัติให้ใช้ว่า "นันทนาการ" แทน

## เอกลักษณ์
ความเป็นเอกลักษณ์ของนันทนาการคือ 
# ไม่เป็นงานอาชีพ
# ไม่เป็นอบายมุข
# ไม่มีผลตอบแทน
# ไม่มีใครบังคับให้ร่วมกิจกรรม

## ตัวอย่างกิจกรรมนันทนาการ
* การเต้นรำ
* การรับประทานอาหารและเครื่องดื่ม
* การล่าสัตว์และการตกปลา
* การท่องเที่ยว
* เล่นอินเทอร์เน็ต
* อ่านหนังสือ
* เขียนนิยายหรือเรื่องสั้น (ในกรณีที่เขียนโดยไม่ได้ตั้งใจจะนำไปจัดพิมพ์)
* การเล่นกีฬาและออกกำลังกาย
* ศิลปะการต่อสู้ป้องกันตัว
* การเล่นวิดีโอเกม
* ไปสวนสนุก
* เล่นว่าว
* เดินเล่น
* การปั่นจักรยาน ฯลฯ

นอกจากนี้ ในปัจจุบันยังมีรูปแบบกิจกรรมนันทนาการ ที่ก่อให้เกิดความตื่นเต้นมากขึ้น เช่น
* สกี
* สโนว์บอร์ด
* บันจีจัมพ์
* การเล่นเพนต์บอล
* การเล่นบีบีกัน
* การปีนหน้าผา
* การท่องเที่ยวผจญภัย
* วิ่งฟรีรันนิ่ง ฯลฯ

## อ้างอิง

## ดูเพิ่ม
* กลุ่มสัมพันธ์


หมวดหมู่:สุขภาพ
หมวดหมู่:ชีวิตประจำวัน
สัญรูปอารมณ์

**สัญรูปอารมณ์** หรือที่นิยมทับศัพท์ **อีโมติคอน** หรือ **เอโมติคอน** (; , , น้อยมากที่ออกเสียง ), เป็นคำย่อมาจาก "emotion icon" (สัญรูปอารมณ์) หรือเรียกสั้น ๆ ว่า **อีโมท** (emote) เป็นสัญรูปแสดงการแสดงออกของใบหน้า ผ่านการใช้ตัวอักษรเพื่อแสดงอารมณ์ ความรู้สึก

เอโมติคอนยุคแรกเป็นบรรพชนของเอโมจิ เอโมติคอนแรกของ ASCII คือ `:-)` และ `:-(` เขียนขึ้นครั้งแรกโดยสก็อต ฟอลแมนในปี 1982 แต่ความจริงแล้วเอโมติคอนแรกมีต้นกำเนิดมาจากระบบคอมพิวเตอร์เพลโต IV ในปี 1972

ผู้ใช้จากญี่ปุ่นเป็นผู้สร้างความนิยมให้กับรูปแบบเอโมติคอนที่เรียกว่า **คาโอโมจิ** (kaomoji) ซึ่งใช้งานอักษรคาตากานะ รูปแบบนี้เป็นที่นิยมมากบน ASCII NET ของญี่ปุ่นตั้งแต่ปี 1986

นับตั้งแต่ SMS และอินเทอร์เน็ตกลายมาเป็นที่นิยมใช้ไปทั่วในปลายทศวรรษ 1990s เอโมติคอนกลายมามีบทบาทและเป็นที่นิยมอย่างมาก และถูกใช้ทั่วไปในการส่งข้อความ, เว็บกระทู้ และอีเมล เอโมติคอนสร้าง "โทน" ที่แตกต่างและความรู้สึกใหม่ ๆ ที่สื่อสารผ่านตัวอักษร ท่ามกลางการสื่อสารที่มีเพียงตัวอักษรเพื่อสื่อเนื้อความเท่านั้น

## ยูนิโคด

## ดูเพิ่ม
* สไมลีย์
* เฮะเฮะโนะโนะโมเฮะจิ‎

## อ้างอิง

#### หนังสืออ่านเพิ่ม
* 
* Wolf, Alecia. 2000. "Emotional Expression Online: Gender Differences in Emoticon Use." *CyberPsychology & Behavior 3*: 827-833.

## แหล่งข้อมูลอื่น
* ตัวอย่างพื้นฐาน 
* AA (Japanese ASCII art) underground thread @ hiding place (English version)
* Emoticons

หมวดหมู่:ศิลปะแอสกี
หมวดหมู่:วัฒนธรรมอินเทอร์เน็ต
หมวดหมู่:สแลงอินเทอร์เน็ต
หมวดหมู่:อีเมล
หมวดหมู่:อินเทอร์เน็ตมีม
หมวดหมู่:การคุยออนไลน์
หมวดหมู่:ผลิตภัณฑ์ที่ออกในปี พ.ศ. 2525
หมวดหมู่:สัญรูปอารมณ์
รีเพลย์เจ

**รีเพลย์ J** () เป็นการ์ตูนญี่ปุ่นที่วาดโดยดัดแปลงมาจากเนื้อเรื่องส่วนหนึ่งจากนิยายภาษาอังกฤษเรื่อง "รีเพลย์" (Replay) ซึ่งเขียนโดย "เคน กริมวูด" (Ken Grimwood)

รีเพลย์ J จะออกไปทางคำถามปรัชญาว่า คนเราถ้าได้โอกาสครั้งที่สอง จะทำอย่างไร แก้ไขสิ่งใดบ้าง

## เนื้อเรื่อง
**มุโรบุชิ ชูเฮ** โบรกเกอร์บริษัทเงินทุนหลักทรัพย์แห่งหนึ่ง อายุ 40 ปี ชีวิตที่พยายามมาไม่ได้ดังหวัง และเสียชีวิตอย่างกะทันหัน ได้ย้อนเวลากลับมาอยู่ในร่างของตนเองครั้งยังหนุ่มอีกครั้งโดยมีความทรงจำเกี่ยวกับเหตุการณ์ที่จะเกิดขึ้นในอนาคตอีกด้วย ใช้ความทรงจำก่อนตาย มาแก้ไขอดีตของเขาเอง และเพื่อนฝูงของเขาในการ์ตูนนั้นจะเน้นไปเฉพาะในส่วนการย้อนกลับมาใช้ชีวิตครั้งแรก

## ตัวละคร
;มุโรบุชิ ชูเฮ
:พนักงานบริษัทเงินทุนหลักทรัพย์แห่งหนึ่ง อายุ 40 ปี เสียชีวิตกะทันหัน ได้ย้อนเวลากลับมาอยู่ในร่างของตนเองครั้งยังหนุ่มอีกครั้งโดยมีความทรงจำเกี่ยวกับเหตุการณ์ที่จะเกิดขึ้นในอนาคตอีกด้วย ก่อตั้งบริษัทฟิวเจอร์

;ชิมะซากิ ยูริ
:พนักงาน บริษัทหลักทรัพย์อาโอโซร่า แล้วมาเป็นมือขวาของ มุโรบุชิ ชูเฮ

;ทานิ โทชิโอะ
:รุ่นพี่ชมรม รักบี้ของมุโรบุชิ สมัยเรียนอยู่มหาวิทยาลัย เป็นผู้ร่วมก่อตั้งบริษัทฟิวเจอร์

;ฮาซิม
:นักโทษ ผู้มีสัมปทานน้ำมัน เพื่อสร้างที่ทำกินให้พวกพ้อง

;E Eแบคคัส
:ประธานบริษัทผลิตน้ำมันเชบารอน

;ริชาร์ด A แช็พแมน
:ประธานบริษัทผลิตน้ำมันเมกาเดน

;มาเรเน่ ฟิชเชอร์
:นักไวโอลินของเยอรมันตะวันออก แต่เป็นสมาชิกองค์กรใต้ดินต่อต้านรัฐบาล

## รายชื่อตอน

## ดูเพิ่ม
* เคน กริมวูด 
* Butterfly Effect

## แหล่งข้อมูลอื่น
Shinji Imaizumi ผู้วาด Replay J, ทายาทหมัดนักบุญ, วาดฝันสู่ฟากฟ้า, อื่นๆ

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
เลนส์เว้า

thumb|300px|เลนส์เว้ากระจายแสง
thumb|300px
**เลนส์เว้า** (concave lens) คือ เลนส์ที่มีผิวโค้งเข้าด้านใน มีขอบหนา และตรงกลางบาง แสงที่ผ่านเลนส์เว้าจะกระจายออก เลนส์เว้านำมาใช้ในกล้องโทรทรรศน์, กล้องจุลทรรศน์ และแว่นตา สำหรับในแว่นตานั้น เลนส์เว้าช่วยปรับสายตาสำหรับคนสายตาสั้นได้ เลนส์เว้าสามารถสร้างภาพเสมือนได้

เลนส์เว้า สามารถแบ่งออกได้เป็น 3 ประเภทคือ 
* เลนส์เว้า 2 ด้าน
* เลนส์เว้าแกมนูน
* เลนส์เว้าแกมระนาบ

นิโคลัสแห่งคูซา เชื่อว่าเขาเป็นคนแรกที่ค้นพบประโยชน์ของเลนส์เว้าในการรักษาสายตาสั้น เมื่อ ค.ศ. 1451

*เปรียบเทียบ: [[เลนส์นูน]]*

## ภาพที่เกิดจากเลนส์เว้า
* วัตถุอยู่ไกลมาก (ระยะเป็นอนันต์) แสงจากวัตถุขนานกับแกนมุขสำคัญ หักเหผ่านเลนส์เว้า เป็นรังสีปลายบานเข้าสู่ตาผู้สังเกต ผู้สังเกตจะมองเห็นภาพที่จุดโฟกัสเสมือนเป็นภาพเสมือน ขนาดเล็กมาก ข้างเดียวกับวัตถุ
* ไม่ว่าวัตถุจะอยู่ที่ใด จะได้ภาพเสมือนหัวตั้ง ขนาดเล็กกว่าวัตถุ และอยู่ด้านเดียวกับวัตถุ

## สิ่งประดิษฐ์ที่ใช้เลนส์เว้า
* แว่นตาสำหรับคนสายตาสั้น

## ดูเพิ่ม
การคำนวณเลนส์บาง

หมวดหมู่:ทัศนูปกรณ์
หมวดหมู่:ทัศนศาสตร์
หมวดหมู่:เลนส์
ภาษาสอบถามเชิงโครงสร้าง

**ภาษาสอบถามเชิงโครงสร้าง** (Structured Query Language: SQL, อ่านอย่างย่อว่า *เอสคิวแอล, ซีเควล, ซีควล*) เป็นภาษาสอบถามที่นิยมมากที่สุดของการจัดการฐานข้อมูล สำหรับสร้าง แก้ไขและเรียกใช้ฐานข้อมูล โดยใช้มาตรฐานของแอนซี (ANSI) และ ไอเอสโอ (ISO) ปัจจุบันการใช้งานใช้ในหลายจุดประสงค์มากกว่าใช้สำหรับจัดการโปรแกรมเชิงวัตถุที่เป็นจุดประสงค์แรกของการสร้างภาษาสอบถามเชิงโครงสร้าง

## ประวัติ
จากเอกสารของ ดร.เอ็ดการ์ เอฟ. คอดด์แถลงต่อสาธารณชนในเดือน มิถุนายน ค.ศ. 1970 ใน นิตยสารของเอซีเอ็ม (Association for Computing Machinery:ACM) แบบจำลองของคอดด์ที่วางเอาไว้ ได้กลายเป็นผลงานที่ยอมรับทั่วโลกสำหรับระบบการจัดการฐานข้อมูลในปัจจุบัน

ในช่วงปี ค.ศ. 1970 ณ ศูนย์พัฒนาคอมพิวเตอร์ซานโฮเซของไอบีเอ็ม ได้วิจัยและพัฒนาระบบฐานข้อมูลที่เรียกว่าซิสเต็ม อาร์ ( "System R") ขึ้นตามแบบจำลองของค็อดด์ โดยใช้ระบบภายในภายใต้ชื่อว่าภาษาสอบถามเชิงโครงสร้างภาษาอังกฤษ หรือ ซีเควล (Structured English Query Language:SEQUEL) ซึ่งภายหลังถูกเปลี่ยนชื่อมาเป็นเอสคิวแอลเนื่องจากชื่อซีเควล (SEQUEL) ซ้ำกับชื่อเครื่องหมายการค้าของบริษัทผลิตเครื่องบินฮอกเกอร์-ซิดเดลีย์ (Hawker-Siddeley) ของสหราชอาณาจักร ถึงแม้ว่าเอสคิวแอลพัฒนามาจากแนวความคิดของ ดร.ค็อดด์ แต่การพัฒนาทั้งหมดไม่ได้มาจาก ดร.ค็อดด์ แต่พัฒนาจาก โดนัลด์ ดี. แชมเบอร์ลิน (Donald D. Chamberlin) และ เรย์มอนด์ เอฟ. บอยซี (Raymond F. Boyce) จากไอบีเอ็ม ซึ่งเป็นผู้ที่ทำให้ เอสคิวแอล เป็นที่นิยมมากขึ้น

## ระบบฐานข้อมูลที่ใช้ภาษาสอบถามเชิงโครงสร้าง
### ระบบฐานข้อมูลเชิงสัมพันธ์
รายชื่อระบบจัดการฐานข้อมูลเชิงสัมพันธ์ (relational database management systems) ที่ใช้ **ภาษาสอบถามเชิงโครงสร้าง** 

#### ซอฟต์แวร์กรรมสิทธิ์
* 4th Dimension
* Dataphor
* Daffodil database
* DB2
* FileMaker Pro
* Informix
* InterBase
* Matisse  
* Microsoft Access
* Microsoft SQL Server
* Microsoft Visual FoxPro
* Mimer SQL
* Netezza
* NonStop SQL
* Oracle
* Progress 4GL
* Sand Analytic Server (ชื่อเดิมว่า Nucleus)
* SmallSQL
* Sybase ASA (ชื่อเดิมว่า Watcom SQL)
* Sybase
* Sybase IQ
* Teradata
* ThinkSQL 
* VistaDB

#### ซอฟต์แวร์เปิด
* Cloudscape
* Firebird
* H2  
* HSQLDB
* Ingres
* MaxDB
* MonetDB
* MySQL
* PostgreSQL
* SQLite
* tdbengine

#### ที่เลิกใช้งานแล้ว
* Oracle Rdb
* Paradox
* SQL/DS
* Sybase SQL Server
* PRTV
* QBE

### ฐานข้อมูลเชิงวัตถุ
รายชื่อระบบจัดการฐานข้อมูลเชิงวัตถุ (object-relational database management systems) ที่ใช้ **ภาษาสอบถามเชิงโครงวัตถุ** 
#### ซอฟต์แวร์กรรมสิทธิ์
* DB2
* GigaBASE 
* Informix
* Oracle
* UniSQL 
* Sybase
* Intersystems Cache

#### ซอฟต์แวร์เปิด
* PostgreSQL

## อ้างอิง

หมวดหมู่:ภาษาโปรแกรมเชิงประกาศ
หมวดหมู่:ภาษาสอบถาม

หมวดหมู่:ฐานข้อมูล
หมวดหมู่:ซอฟต์แวร์ของไอบีเอ็ม
หมวดหมู่:ภาษาจำลองข้อมูล
หยวน

**หยวน** อาจหมายถึง

## ในภาษาจีน
* ราชวงศ์หยวน ()  (ค.ศ. 1271– ค.ศ. 1368) ราชวงศ์ของจักรวรรดิจีน ก่อตั้งขึ้นเมื่อกุบไลข่านโค่นล้มราชวงศ์ซ้อง ปกครองโดยชาวมองโกลมีกรุงปักกิ่งเป็นเมืองหลวง
* หยวนจีน ()  หน่วยเงินพื้นฐานของเหรินหมินปี้ เงินตราของสาธารณรัฐประชาชนจีน
** หยวนแมนจู ()  หน่วยเงินของประเทศแมนจูในอดีต
* หยวน (นามสกุล)

## ในภาษาไทย
* ศัพท์สแลง หมายถึง อนุโลมให้, ยอมตามข้อเสนอของอีกฝ่ายหนึ่ง

## บุคคล
* หยวน ซื่อไข่ อดีตประธานาธิบดีสาธารณรัฐจีน ผู้โค่นล้มราชวงศ์ชิง
* นิธิชัย ยศอมรสุนทร (หยวน) ศิลปินนักร้อง นักแสดง นายแบบ อดีตหนึ่งในสมาชิกวงดราก้อนไฟว์
คอมพิวเตอร์กราฟิกส์สามมิติ

**คอมพิวเตอร์กราฟิกส์สามมิติ** หรือ **เรขภาพคอมพิวเตอร์สามมิติ** (3D computer graphics) คืองานกราฟิกส์ที่สร้างขึ้นโดยใช้คอมพิวเตอร์ และซอฟต์แวร์เพื่องานคอมพิวเตอร์กราฟิกส์สามมิติ หรือหมายรวมถึงวิทยาการที่เกี่ยวข้อง เช่นคณิตศาสตร์และกระบวนการพัฒนาซอฟต์แวร์

คอมพิวเตอร์กราฟิกส์สามมิติแตกต่างจากสองมิติตรงที่ภาพจากคอมพิวเตอร์กราฟิกส์สามมิติจะมีค่าความลึกที่สามารถนำมาเปลี่ยนแปลงใช้ซ้ำ เช่นการเปลี่ยนมุมมอง การหาระยะใกล้ไกลจากในภาพ เป็นต้น ในแง่คณิตศาสตร์การคำนวณภาพแบบสามมิติจะคล้ายคลึงกับภาพสองมิติแบบเวกเตอร์ โดยจะใช้แบบจำลองทางคณิตศาสตร์ชนิดเดียวกันเพียงแต่เพิ่มตัวแปรเพื่อนิยามความลึกหรือแกน Z ลงไปนอกเหนือจากแกน X และ Y ตามปรกติ ทั้งนี้ งานสามมิติมักผสมผสานงานแบบสองมิติทั้งแบบเวกเตอร์และภาพแรสเตอร์เข้าด้วยกัน เช่นการขึ้นโครงสร้างในแบบสามมิติ แล้วใช้การกำหนดลวดลายหรือปรับรายละเอียดพื้นผิวด้วยภาพสองมิติ

เพื่อให้เกิดความสมจริง ในงานคอมพิวเตอร์กราฟิกส์สามมิติ จึงมีการพัฒนาระบบจำลองต่าง ๆ เช่นระบบคำนวณการเคลื่อนที่ของวัตถุตามหลักฟิสิกส์ เช่นการเคลื่อนที่ภายใต้แรงโน้มถ่วง แรงลม แรงเสียดทาน ฯลฯ ที่ผู้ใช้ยังสามารถปรับแต่งให้แตกต่างจากความเป็นจริงหรือเหนือธรรมชาติได้อย่างอิสระ ตลอดจนระบบอื่น ๆ เช่นระบบสีที่ใช้การคำนวณการสะท้อนแสง ซึ่งก็สามารถปรับแต่งให้ตรงกับความต้องการของผู้ใช้ได้เช่นเดียวกัน ในการแสดงผลภาพสามมิติ OpenGL และ Direct3D เป็นเอพีไอที่ได้รับความนิยมควบคู่ไปกับการใช้ซอฟต์แวร์ในการคำนวณการเคลื่อนที่เช่น Bullet (ซอฟต์แวร์)

ปัจจุบัน การใช้งานคอมพิวเตอร์กราฟิกส์สามมิติได้รับความนิยมแพร่หลาย ทั้งในสื่อภาพเคลื่อนไหว สิ่งพิมพ์ เกมคอมพิวเตอร์ สถาปัตยกรรม การแพทย์ ตลอดจนการจำลองอื่น ๆ ทางวิทยาศาสตร์ ฯลฯ

## งานสถาปัตยกรรม
ในทางสถาปัตยกรรม 3D คอมพิวเตอร์กราฟิกส์เริ่มเป็นที่นิยมในการออกแบบงานก่อสร้างอาคาร การใช้คอมพิวเตอร์สร้างภาพจำลอง
และเสนอผลงานแก่ลูกค้าก่อนที่จะมีการสร้างงานจริง ทำให้ให้ลูกค้าสามารถเห็นรูปร่างและรูปภาพของอาคารหรือสิ่งก่อสร้างที่จะสร้าง เพื่อปรับความเข้าใจและสามารถปรับแก้ได้ง่าย เมื่อเปรียบเทียบกับการใช้แบบก่อสร้างที่เป็นลายวาด 2 มิติ

## ดูเพิ่ม
* การสร้างโมเดลสามมิติ
* ซอฟต์แวร์เพื่องานคอมพิวเตอร์กราฟิกส์สามมิติ
* คอมพิวเตอร์กราฟิกส์
* แอนิเมชัน

หมวดหมู่:การสร้างภาพสามมิติ
หมวดหมู่:คอมพิวเตอร์กราฟิกส์สามมิติ
หมวดหมู่:ผลพิเศษทางภาพ
จารกรรม

**จารกรรม** () คือ การล้วงความลับจากคู่แข่งหรือศัตรูเพื่อความได้เปรียบทางการทหาร การเมือง หรือเศรษฐกิจ

**จารชน** () คือ บุคคลที่รัฐส่งไปล้วงความลับจากศัตรูหรือฝ่ายที่มีแนวโน้มว่าจะเป็นศัตรู โดยเฉพาะอย่างยิ่งความลับทางการทหาร แต่อาจรวมถึงการล้วงความลับจากต่างบริษัท เรียกว่า จารกรรมทางอุตสาหกรรม หลายประเทศส่งสายลับเข้าไปในประเทศอื่นทั้งประเทศที่เป็นมิตรและศัตรู แม้ว่าจะไม่เป็นที่เปิดเผย จารชนนี้อย่างอื่นก็เรียก เช่น สายลับ, คนสอดแนม, อุปนิกขิต หรือ อุปนิกษิต

เรื่องราวเกี่ยวกับจารกรรมปรากฏในประวัติศาสตร์ตลอดมา ซุนวูกล่าวถึงการหลอกลวงและการบ่อนทำลาย อียิปต์โบราณพัฒนาระบบของการได้มาซึ่งข่าวกรอง โดยชาวฮิบรูก็ใช้ระบบนี้

โดยทั่วไป จารกรรมที่กระทำโดยพลเมืองของประเทศเป้าหมาย ถือเป็นรูปแบบหนึ่งของการกบฏ หลายประเทศถือว่าจารกรรมเป็นความผิดอาญา ต้องได้รับโทษประหารชีวิตหรือจำคุกตลอดชีวิต ตัวอย่างเช่น สหรัฐอเมริกากำหนดให้จารกรรมเป็นความผิดอาญาขั้นอุกฤษฏ์โทษ อย่างไรก็ตาม ผู้ต้องหามักได้รับข้อเสนอลดหย่อนโทษโดยแลกกับข้อมูลข่าวสาร

ในสหราชอาณาจักร จารชนต่างชาติจะได้รับโทษจำคุกไม่เกิน 14 ปี ภายใต้ พระราชบัญญัติความลับของทางราชการ ขณะที่จารชนชาวอังกฤษที่เป็นสายลับให้ต่างชาติ และพิสูจน์ได้ว่าช่วยเหลือศัตรู จะถูกพิพากษาในข้อหาการกบฏ รับโทษสูงสุดจำคุกตลอดชีวิต นอกจากนี้ จารชนที่ทำงานให้ผู้ก่อการร้ายยังถือว่ากระทำผิดพระราชบัญญัติการก่อการร้าย ค.ศ. 2000

ในระหว่างสงครามเย็น มีความเคลื่อนไหวที่เกี่ยวข้องกับจารกรรมบ่อยครั้ง ส่วนใหญ่เกี่ยวพันกับความลับด้านอาวุธนิวเคลียร์ ปัจจุบันใช้สายลับกับการค้ายาเสพติดโดยผิดกฎหมายและการก่อการร้าย

## จารชนที่ปรากฏในบันเทิงคดี
เนื่องจากชีวิตจริงของจารชนไม่เป็นที่เปิดเผยมากนัก เราจึงรู้จักบุคลิกของจารชนจากวรรณกรรมและภาพยนตร์ในคริสต์ศตวรรษที่ 20-21 ซึ่งส่วนใหญ่ใช้ชีวิตสันโดษ บางครั้งไม่ยึดในกฎเกณฑ์ เป็นวีรบุรุษที่มีแนวคิดอัตถิภาวนิยม เจมส์ บอนด์ ตัวละครเอกในนวนิยายของ เอียน เฟลมมิ่ง อาจถือได้ว่าเป็นจารชนที่มีชื่อเสียงที่สุดในโลกของบันเทิงคดี


หมวดหมู่:สงครามไซเบอร์
วัดดอนไก่ดี

**วัดดอนไก่ดี** ตั้งอยู่ริมฝั่งแม่น้ำท่าจีน ตำบลตลาดกระทุ่มแบน อำเภอกระทุ่มแบน จังหวัดสมุทรสาคร

## ประวัติและตำนาน
จากการสันนิษฐานจากพระอุโบสถของวัด เป็นพระอุโบสถทรงเรือสำเภา คาดว่าน่าจะสร้างขึ้นในช่วงสมัยอยุธยาตอนกลาง ซึ่งสร้างโดยชาวบ้านโรงหีบ หรือบ้านโรงจักร ซึ่งตั้งชุมชนอยู่ริมฝั่งแม่น้ำท่าจีนทางด้านหลังของวัดในปัจจุบันไปทางทิศตะวันตกเฉียงเหนือ โดยตำแหน่งที่ตั้งในการสร้างเริ่มแรกนั้น ได้สร้างพระอุโบสถขึ้นบนที่ดอน น้ำท่วมไม่ถึง ริมฝั่งแม่น้ำท่าจีน และเรียกวัดนี้ตามที่ตั้งของวัดว่า "วัดดอน"

## สิ่งที่น่าสนใจ
พระอุโบสถของวัดดอนไก่ดี เป็นพระอุโบสถทรงเรือสำเภา คาดว่าน่าจะสร้างขึ้นในช่วงสมัยอยุธยาตอนกลาง ด้วยศิลปะเชิงช่างทางสถาปัตยกรรมที่มีเครื่องบนเป็นเครื่องไม้ทรงหลังคามีลักษณะแอ่นกลางเล็กน้อย หรือที่เรียกว่าตกท้องสำเภา ประดับช่อฟ้า ใบระกา หางหงส์ หลังคาไม่ซ้อนชั้น ด้านหน้าพระอุโบสถต่อเพิงหลังคาหรือจันทันหับ มุงหลังคาด้วยกระเบื้องดินเผาโบราณแบบเกล็ดปลา ประตูแต่เดิมมีสามช่อง ประตูซ้ายขวา ใช้เข้าออกปกติ และมีประตูกลางซึ่งอยู่สูงกว่าไม่สามารถใช้เข้าออกได้ เรียกว่าประตูเทวดา ปัจจุบันประตูเทวดาไม่มีแล้ว

รูปแบบการก่อสร้างตามแบบโบราณ ใช้ไม้ซุงฝังนอนตามแนวกำแพงและเสา ผนังก่ออิฐถือปูนบนแนวไม้ซุงที่ฝั่งใต้ดิน ด้านในมีเสาบัวแปดเหลี่ยมสองแถวรวมหกต้นตั้งแต่ด้านหลังพระประธานถึงหน้าพระประธาน ถัดมาเป็นบริเวณที่ใช้ประกอบสังฆกรรมไม่มีเสา แต่ใช้ไม้ซุงพาดบนแนวผนังรับน้ำหนักเครื่องบนหลังคาแทนเสา

เครื่องบนด้านในมีตีฝ้าเพดานเฉพาะแนวคู่เสาใต้แนวหลังคาจั่ว เขียนลายคล้ายดาวล้อมเดือน  หลังคาด้านข้างปีกนกทั้งสองฝั่งไม่ตีไม้กรุฝ้า อวดฝีมือช่างไม้เข้าขือตีแป 

ด้านในมีพระประธานปางสมาธิมีชื่อเรียกขานกันมาแต่โบราณว่า หลวงพ่อโต ด้านหน้าบริเวณจันทันหับมีพระพุทธรูปปางสมาธิไม่มียอดพระเกศ ทั้งสององค์เป็นที่เคารพนับถือของชาวกระทุ่มแบน

ดอนไก่ดี
จังหวัดฮิโรชิมะ

**จังหวัดฮิโรชิมะ** () เป็นจังหวัดในประเทศญี่ปุ่น ตั้งอยู่บริเวณภาคชูโงกุของญี่ปุ่นมีเมืองหลวงในชื่อเดียวกันคือ นครฮิโรชิมะ
thumb|right|ศาลาว่าการจังหวัดฮิโรชิมะ

## ภูมิศาสตร์
จังหวัดฮิโรชิมะตั้งอยู่ทางด้านตะวันตกของเกาะฮนชู ทิศเหนือติดต่อกับจังหวัดชิมาเนะและจังหวัดทตโตริ ทิศตะวันออกติดต่อกับจังหวัดโอกายามะ ทิศใต้ติดต่อกับทะเลในเซโตะ และทิศตะวันตกติดต่อกับจังหวัดยามางูจิและจังหวัดชิมาเนะ

## การปกครอง
จังหวัดฮิโรชิมะประกอบด้วย 14 นคร 5 อำเภอ และ 9 เมือง ได้แก่

### นคร
* คูเระ ()
* โชบาระ ()
* ทาเกฮาระ ()
* ฟูกูยามะ ()
* ฟูจู ()
* มิโยชิ ()
* มิฮาระ ()
* อากิตากาตะ ()
* เอตาจิมะ ()
* โอตาเกะ ()
* โอโนมิจิ ()
* ฮัตสึกาอิจิ ()
* ฮิงาชิฮิโรชิมะ ()
* **[[ฮิโรชิมะ]]** () (เมืองหลวง)

### อำเภอและเมือง
* อำเภอจินเซกิ ()
** เมืองจินเซกิโกเง็ง ()
* อำเภอเซระ ()
** เมืองเซระ ()
* อำเภอโทโยตะ ()
** เมืองโอซากิกามิจิมะ ()
* อำเภอยามางาตะ ()
** เมืองคิตะฮิโรชิมะ ()
** เมืองอากิโอตะ ()
* อำเภออากิ ()
** เมืองคูมาโนะ ()
** เมืองไคตะ ()
** เมืองซากะ ()
** เมืองฟูจู ()

## แหล่งข้อมูลอื่น
* เว็บไซต์อย่างเป็นทางการ 


ฮิโรชิมะ
พ.ศ. 2426

**พุทธศักราช 2426** (นับแบบใหม่) ตรงกับคริสต์ศักราช 1883 เป็นปีปกติสุรทินที่วันแรกเป็นวันจันทร์ ตามปฏิทินเกรกอเรียน

* ปีมะแม เบญจศก จุลศักราช 1245 (วันที่ 14 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
****[[กรมพระราชวังบวรสถานมงคล]]:** กรมพระราชวังบวรวิไชยชาญ
*****เจ้าประเทศราช:**
****เจ้าผู้ครองนครเชียงใหม่: พระเจ้าอินทวิชยานนท์
****เจ้าผู้ครองนครลำพูน: เจ้าดาราดิเรกรัตนไพโรจน์
****เจ้าผู้ครองนครลำปาง: เจ้าพรหมาภิพงษธาดา
****เจ้าผู้ครองนครน่าน: เจ้าอนันตวรฤทธิเดช

## เหตุการณ์
* 4 สิงหาคม - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ตั้งกรมไปรษณีย์และเปิดทำการไปรษณีย์อย่างเป็นทางการ สำนักงานใหญ่ตั้งอยู่ริมแม่น้ำเจ้าพระยา เหนือปากคลองโอ่งอ่าง เรียกว่า *ไปรษณียาคาร*
* 18 กรกฎาคม - พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สถาปนาโรงเรียนสมุทรปราการ
* 26-28 สิงหาคม - ภูเขาไฟกรากาตัวเกิดระเบิดอย่างรุนแรง ทำลายหมู่บ้าน 163 หมู่บ้าน มีผู้เสียชีวิต 36,380 คน

## วันเกิด
* 6 มกราคม - ญิบรอน เคาะลีล ญิบรอน กวี นักเขียน และศิลปินชาวเลบานอน (เสียชีวิต พ.ศ. 2474)
* 13 มกราคม - เจ้าชายอาร์เธอร์แห่งคอนน็อต (สิ้นพระชนม์ 22 กันยายน พ.ศ. 2481)
* 3 มีนาคม - สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (ทิวงคต 13 มิถุนายน พ.ศ. 2463)
* 5 มิถุนายน - จอห์น เมย์นาร์ด เคนส์ นักเศรษฐศาสตร์ชาวอังกฤษ (เสียชีวิต พ.ศ. 2489)
* 13 กรกฎาคม - พระเจนดุริยางค์ (ปิติ วาทยะกร) นักดนตรีชาวเยอรมัน ผู้แต่งทำนองเพลงชาติไทย (เสียชีวิต พ.ศ. 2511)
* 29 กรกฎาคม - เบนิโต มุสโสลินี ผู้นำเผด็จการชาวอิตาลี (เสียชีวิต พ.ศ. 2488)
* 11 สิงหาคม - พระวรวงศ์เธอ กรมหมื่นเทววงศวโรทัย (สิ้นพระชนม์ 5 กุมภาพันธ์ พ.ศ. 2486)
* 12 สิงหาคม - พลตรีพระยาวิบุลอายุรเวท (เสข ธรรมสโรช) ได้รับพระราชทานไว้วางพระทัยให้เป็นผู้อำนวยการคนแรกที่เปิดและบริหารโรงพยาบาลจุฬาลงกรณ์ตั้งแต่ 30 พฤษภาคม 2457 ขณะดำรงยศและศักดินา พันตรีหลวงศักดาพลรักษ์ ดังพระราชดำรัสในการการเปิดโรงพยาบาลจุฬาลงกรณ์ตอนหนึ่งว่า " ครั้นใกล้ถึงกำหนดเปิดจะเปิดโรงพยาบาล หมอเชเฟอร์ยังมาตายลงอีกเป็นที่น่าเสียใจอย่างยิ่ง และเมื่อนึกไปก็เป็นที่อนาถใจ ซึ่งการหาคนใดคนหนึ่งมาเป็นผู้บังคับบัญชาโรงพยาบาลนี้ก็แสนยากอยู่แล้ว ยังกลับมาสิ้นคนดีไปเสียอีก" และ "ทั้งหวังใจว่าจะเป็นการแผ่เกียรติคุณของกรุงสยามว่ากาลบัดนี้เราไม่น้อยหน้าผู้ใด และปรากฏกิติศัพท์เล่าลือว่า ในทหารไทยมีผู้สามารถพอที่จะรับจัดการรักษาพยาบาลคนไข้ให้เจริญไปได้ ทั้งจะเป็นประโยชน์แก่ประชาชน" จนถึง 18 กันยายน 2460 ได้รับพระบรมราชโองการโปรดเกล้าฯให้ดำรงตำแหน่ง นายแพทย์ใหญ่ทหารบก และดำรงยศและศักดินาเป็น พันเอกพระอนุรักษ์โยธา ดำรงตำแหน่งเป็นนายแพทย์ใหญ่ทหารบกนาน 15 ปีจนถึงเปลี่ยนแปลงการปกครอง 2475
* 19 สิงหาคม - โกโก ชาแนล นักออกแบบชาวฝรั่งเศส (เสียชีวิต 10 มกราคม พ.ศ. 2514)
* 5 ธันวาคม - พระเจ้าบรมวงศ์เธอ กรมหลวงสิงหวิกรมเกรียงไกร (สิ้นพระชนม์ 18 ตุลาคม พ.ศ. 2490)
* 12 ธันวาคม - หม่อมราชวงศ์โต จิตรพงศ์ (ถึงแก่กรรม 2 ตุลาคม พ.ศ. 2501)
* 18 ธันวาคม - พระวรวงศ์เธอ พระองค์เจ้ามาลิศเสาวรส (สิ้นพระชนม์ 23 พฤศจิกายน พ.ศ. 2514)

## วันถึงแก่กรรม
* 13 กุมภาพันธ์ - ริชาร์ด วากเนอร์ นักแต่งเพลงชาวเยอรมัน (เกิด พ.ศ. 2356)
* 14 มีนาคม - คาร์ล มาร์กซ นักปรัชญาการเมืองชาวเยอรมัน (เกิด พ.ศ. 2361)

### ไม่ทราบวัน
* พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้กองทัพไทยปราบ "สงครามปราบฮ่อ" พวกฮ่อที่ยกมารุกรานเมืองหลวงพระบาง 
หมวดหมู่:พ.ศ. 2426
นิราศนรินทร์

**นิราศนรินทร์** เป็นวรรณคดีในยุครัตนโกสินทร์ตอนต้น ประเภทนิราศ ที่จัดว่าแต่งได้ดี โดยกระทรวงศึกษาธิการได้คัดมาให้นักเรียนได้ศึกษากันในชั้นเรียน และมีบทโคลงที่ใช้เป็นแบบแผนของโคลงสี่สุภาพ

## ผู้แต่ง
[thumb|180px|นายนรินทรธิเบศร์ (อิน) ขณะกำลังแต่งนิราศนรินทร์ วาดโดย[เหม เวชกร]]
ผู้แต่งนิราศนรินทร์ คือ นายนรินทรธิเบศร์ (มิใช่ชื่อตัว แต่เป็น มหาดเล็ก ฝ่ายพระราชวังบวร (วังหน้า) ในสมัยรัชกาลที่ 2) มีนามเดิมว่า อิน  ในตำรารุ่นเก่า มักเขียนเป็น นายนรินทรธิเบศร์  (อิน) ได้แต่งนิราศเรื่องนี้เมื่อคราวตามเสด็จ**[[สมเด็จพระบวรราชเจ้ามหาเสนานุรักษ์]]**ยกกองทัพหลวงไปปราบพม่า ซึ่งยกลงมาตีเมืองถลางและชุมพร ในช่วงต้นรัชกาลที่ 2 เมื่อปีมะเส็ง (พ.ศ. 2352) นิราศเรื่องนี้ผู้แต่งไม่ได้ระบุชื่อเอาไว้ แต่เรียกกันโดยทั่วไปตามชื่อผู้แต่ง ว่า “นิราศนรินทร์”

## เนื้อหา
เป็นการคร่ำครวญและพรรณนาความรู้สึกอาลัยอาวรณ์
ที่มีต่อหญิงคนรัก และเล่าถึงการเดินทาง เมื่อผ่านภูมิประเทศต่าง ๆ เริ่มจากคลองขุด ถึงวัดวัดอรุณ เข้าคลองบางกอกน้อย และล่องเรือไปจนถึงอ่าวไทย แล้วขึ้นบกที่เพชรบุรี

## คำประพันธ์
นิราศนรินทร์แต่งด้วยโคลงสี่สุภาพ 143 บท โดยมีร่ายสุภาพขึ้นต้น 1 บท ผู้แต่งประณีตในการคัดสรรคำและความหมาย ร้อยกรองเป็นบทโคลงที่ไพเราะ ทั้งยังมีสัมผัสอักษรแพรวพราวตามขนบของคำโคลง อาจกล่าวได้ว่า แทบไม่มีโคลงบทไหนเลย ที่อ่านแล้วไม่รู้สึกถึงความไพเราะงดงาม อย่างไรก็ตาม ด้วยสำนวนภาษาที่เก่าถึงยุครัตนโกสินทร์ตอนต้น จึงมีคำศัพท์จำนวนไม่น้อยที่เข้าใจยาก หรือเป็นที่ถกเถียงกันโดยยังไม่มีข้อยุติ

## ตัวอย่างจากนิราศนรินทร์


( บ้านเมืองจงมีความดีงาม ชนะแก่สวรรค์ เจริญกว่าเมืองใดบนโลกนี้ และสวรรค์บนยอดเขาพระสุเมรุ อยุธยางามรุ่งเรืองเหนือฟ้า และสว่างกว่าดวงจันทร์ จนเปรียบได้ดั่งแสงอาทิตย์ อยุธยามีเทวดาปกปักรักษาพระมหากษัตริย์ผู้ขจัดทุกข์ของราษฎร และทำลายข้าศึกอย่างราบคาบจนเมื่อศัตรูเพียงได้ทราบชื่อของอยุธยาก็จะนอบน้อมมอบตัวโดยมอบเครื่องราชบรรณาการต่าง ๆ มาให้ โดยพระมหากษัตริย์นั้นได้ขยายท้องฟ้าให้สงบ เลี้ยงดูทหารให้มีความกล้าหาญ พระมหากษัตริย์ทรงมีฐานะเทียมเท่ากับท้องฟ้า และเต็มไปด้วยธรรมะ 10 ประการนำไปสู่การปกครองอันเจริญรุ่งเรือง)

( กรุงศรีอยุธยาล่มสลายลงไปแล้ว แต่กลับลอยลงมาจากสวรรค์อีกหรืออย่างไร มีปราสาทพระราชวังอันงดงามตระการตา ด้วยบุญบารมีของพระมหากษัตริย์ช่วยทะนุบำรุงพระศาสนาให้รุ่งเรือง ปัดเป่าทุกข์ให้แก่ไพร่ฟ้าชาวประชา ) 

นักวรรณคดีมักเปรียบเทียบโคลงบทนี้ กับโคลงดั้นจากโคลงกำสรวล ซึ่งขึ้นบาทแรกด้วยสำนวนคล้ายกัน ดังต่อไปนี้ ซึ่งเป็นบทชมพระนครเช่นเดียวกัน ทั้งนี้ผู้แต่งอาจชื่นชมโคลงจากโคลงกำสรวล ซึ่งชื่นชมพระนครเมื่อครั้งยังรุ่งเรือง  

นอกจากนี้ในโคลงหมายเลข ๒๑. ยังถือเป็นแม่แบบของโคลงสี่สุภาพบทหนึ่งด้วย 

           
ด้วยโคลงบทนี้ใช้คำเอก 7 โท 4 และที่เหลือเป็นคำสุภาพทั้งหมด จึงใช้เป็นแม่แบบสำหรับการแต่งโคลงสี่สุภาพได้เป็นอย่างดี 

ในช่วงท้าย ( โคลงหมายเลข ๑๒๓ ) ผู้แต่งยังได้เอ่ยถึงวรรณคดีรุ่นเก่าอีกสองเรื่อง คือ กำสรวลศรีปราชญ์ และทวาทศมาส ซึ่งเป็นนิราศคำโคลงเช่นเดียวกัน

             

โคลงบทสุดท้ายผู้แต่งได้ระบุชื่อตนเอาไว้ด้วย ดังนี้

หมวดหมู่:วรรณคดีประเภทโคลง
นรินทร์
พ.ศ. 2430

**พุทธศักราช 2430** (นับแบบใหม่) ตรงกับปีคริสต์ศักราช 1887 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน

* ปีกุน นพศก จุลศักราช 1249 (วันที่ 14 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** **เจ้าประเทศราช:**
*** เจ้าผู้ครองนครเชียงใหม่: พระเจ้าอินทวิชยานนท์
*** เจ้าผู้ครองนครลำพูน: เจ้าดาราดิเรกรัตนไพโรจน์
*** เจ้าผู้ครองนครลำปาง: เจ้าพรหมาภิพงษธาดา
*** เจ้าผู้ครองนครน่าน: เจ้าอนันตวรฤทธิเดช
## เหตุการณ์
* 8 เมษายน - สยามตราพระราชบัญญัติจัดกรมทหารรวมทหารบกและทหารเรือเข้าด้วยกัน
* 7 มิถุนายน - สงครามปราบฮ่อ เกิดขึ้นในรัชสมัยของ พระบาทสมเด็จพระจุลจอมเกล้าเจ้าอยู่หัวโปรดให้กองทัพทหารไทย(สยาม) ได้รับชัยชนปราบฮ่อได้ราบคราบเดินทางกลับมาถึงกรุงเทพ 
* 23 มิถุนายน - แคนาดากำหนดให้อุทยานแห่งชาติแบนฟ์ เป็นอุทยานแห่งชาติแห่งแรก
* 23 กรกฎาคม พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้  นายพลตรี เจ้าพระยาสุรศักดิ์มนตรี (เจิม แสง-ชูโต) ยกกำลังจากกรุงเทพไปปราบ พวก ฮ่อ ที่เข้ามาปล้นสะดมในเขตหลวงพระบาง ได้รับผลสำเร็จอย่างรวดเร็ว เพราะ ฝรั่งเศส ให้ความร่วมมือ
* 26 กรกฎาคม - แอล.แอล. ซาเมนฮอฟ เผยแพร่ *[[ภาษาเอสเปรันโต]]*
* 5 สิงหาคม - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สถาปนาโรงเรียนนายร้อยขึ้นที่บริเวณหลังพระราชวังสราญรมย์ (ปัจจุบันคือ กรมแผนที่ทหาร) และเปลี่ยนชื่อเป็นโรงเรียนนายร้อยพระจุลจอมเกล้า เมื่อ พ.ศ. 2490
* 26 กันยายน - ประเทศไทยกับประเทศญี่ปุ่น สถาปนาความสัมพันธ์ทางการทูต
* 17 มกราคม - กองทัพฝรั่งเศสยึดเมืองไลในสิบสองจุไท อ้างว่ามาช่วยปราบฮ่อ

### ไม่ทราบวัน
* พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างโรงพยาบาลหลวงขึ้นที่ตำบลวังหลังเป็นแห่งแรก เรียกกันขณะนั้นว่า *โรงพยาบาลวังหลัง* ปีต่อมาพระราชทานชื่อ โรงพยาบาลศิริราช
* สมเด็จกรมพระยาเทววงศ์วโรปการเสด็จเป็นผู้แทนพระองค์ไปช่วยงานฉลองรัชกาลสมเด็จพระราชินีนาถวิกตอเรีย ครบ 50 ปี ณ สหราชอาณาจักร

## วันเกิด
* 16 มกราคม - หลวงปู่แหวน สุจิณฺโณ (มรณภาพ 2 กรกฎาคม พ.ศ. 2528)
* 4 มีนาคม - เจ้าชายกุสตาฟแห่งเดนมาร์ก (สิ้นพระชนม์ 5 ตุลาคม พ.ศ. 2487)
* 29 มีนาคม - พระยาพหลพลพยุหเสนา นายกรัฐมนตรีคนที่ 2 (เสียชีวิต 14 กุมภาพันธ์ พ.ศ. 2490)
* 14 เมษายน - หม่อมเจ้าพันธุประวัติ เกษมสันต์ (สิ้นชีพิตักษัย 8 มิถุนายน พ.ศ. 2463)
* 22 มิถุนายน - จูเลียน ฮักซ์เลย์ นักชีววิทยาชาวอังกฤษ (เสียชีวิต พ.ศ. 2518)
* 12 สิงหาคม - เออร์วิน ชเรอดิงเงอร์ นักฟิสิกส์ชาวออสเตรีย (เสียชีวิต พ.ศ. 2504)
* 17 สิงหาคม - จักรพรรดิคาร์ลที่ 1 แห่งออสเตรีย (สวรรคต 1 เมษายน พ.ศ. 2465)
* 19 กันยายน - พระเจ้าบรมวงศ์เธอ พระองค์เจ้าโกมลเสาวมาล (สิ้นพระชนม์ 19 เมษายน พ.ศ. 2433)
* 24 ตุลาคม - วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน (สวรรคต 15 เมษายน พ.ศ. 2512)
* 22 ธันวาคม - ศรีนิวาสะ รามานุชัน นักคณิตศาสตร์ชาวอินเดีย (เสียชีวิต พ.ศ. 2463)

## วันถึงแก่กรรม
* 30 พฤษภาคม - สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ (ประสูติ 27 พฤศจิกายน พ.ศ. 2428)
* 22 พฤศจิกายน - สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (ประสูติ 8 กุมภาพันธ์ พ.ศ. 2424)

## อ้างอิง

หมวดหมู่:พ.ศ. 2430
พันธะไอออนิก

[300px|thumb|right|[โซเดียมและฟลูออรีนกำลังเกิดปฏิกิริยารีดอกซ์เพื่อสร้างโซเดียมฟลูออไรด์ โซเดียมสูญเสียอิเล็กตรอนชั้นนอกไป ทำให้มีโครงสร้างอิเล็กตรอนที่เสถียร และอิเล็กตรอนนี้จะเข้าสู่อะตอมฟลูออรีนแบบคายความร้อน ไอออนที่มีประจุตรงข้าม ซึ่งโดยทั่วไปจะมีจำนวนมาก จะถูกดึงดูดเข้าหากันจนกลายเป็นของแข็ง]]
**พันธะไอออนิก** () เป็นพันธะเคมีชนิดหนึ่ง เกิดจากที่อะตอมหรือกลุ่มของอะตอมสร้างพันธะกันโดยที่อะตอมหรือกลุ่มของอะตอมให้อิเล็กตรอนกับอะตอมหรือกลุ่มของอะตอม ทำให้กลายเป็นประจุบวก ในขณะที่อะตอมหรือกลุ่มของอะตอมที่ได้รับอิเล็กตรอนนั้นกลายเป็นประจุลบ เนื่องจากทั้งสองกลุ่มมีประจุตรงกันข้ามกันจะดึงดูดกัน ทำให้เกิดพันธะไอออน โดยทั่วไปพันธะชนิดนี้มักเกิดขึ้นระหว่างโลหะกับอโลหะ โดยอะตอมที่ให้อิเล็กตรอนมักเป็นโลหะ ทำให้โลหะนั้นมีประจุบวก และอะตอมที่รับอิเล็กตรอนมักเป็นอโลหะ จึงมีประจุลบ ไอออนที่มีพันธะไอออนิกจะมีความแข็งแรงมากกว่าพันธะไฮโดรเจน แต่แข็งแรงพอ ๆ กับพันธะโคเวเลนต์

## นิยาม
[thumb|right|200px|[การจัดเรียงอิเล็กตรอน ของ ลิเทียม และ ฟลูออรีน ลิเทียมมีอิเล็กตรอน 1 ตัวในวงโคจรชั้นนอกสุดของมันซึ่งอยู่อย่างหลวม ๆ เพราะว่า พลังงานไอออไนเซชัน ต่ำ ฟลูออรีนมีอิเล็กตรอน 7 ตัวในวงโคจรชั้นนอกสุด เมื่ออิเล็กตรอน 1 ตัว เคลื่อนที่จากลิเทียมไปยังฟลูออรีน แต่ละ ไอออน จะจัดเรียงตัวกันแบบ แก๊สมีสกุล พลังงานพันธะจาก แรงดึงดูดไฟฟ้าสถิต ของสองประจุไออนที่ตรงข้ามกันมีค่าเป็นลบมากพอ เนื่องจากการที่พลังงานในสถานะที่เป็นพันธะโดยรวมต่ำกว่าสถานะที่ไม่เป็นพันธะ]]
IUPAC นิยามพันธะไอออนิกว่าเป็น "พันธะระหว่างอะตอมที่มีอิเล็กโทรเนกาทิวิตีต่างกันอย่างมาก" ในที่นี้ พันธะไอออนิก หมายถึง แรงยึดเหนี่ยวทางไฟฟ้าสถิตที่เกิดขึ้นระหว่างประจุไฟฟ้าของไอออนบวกและไอออนลบ ซึ่งแตกต่างเปรียบเทียบกับพันธะโคเวเลนต์อย่างแท้จริง ในทางปฏิบัติ เรามักจะพิจารณาค่าความเป็นไอออนิกของพันธะมากกว่าที่จะบอกว่าเป็นพันธะไอออนิกหรือพันธะโคเวเลนต์อย่างแท้จริง

## ค่าความเป็นไอออนิก
ค่าความเป็นไอออนิก (Ionic Character) เป็นค่าที่ได้จากสมการความสัมพันธ์ที่ใช้ในการคำนวณความเป็นไอออนิกถูกเสนอขึ้นโดย *ลินัส เพาลิง* ที่ประมาณการค่าความเป็นไอออนิกระหว่างอะตอม A และ อะตอม B ดังนี

 i = 1 - e^\frac{-1}{4}(\chi_A-\chi_B)

 i = 1 - exp{\frac{1}{4}(\chi_A-\chi_B)^2}

และ

 i = \frac{1}{2}|(\chi_A-\chi_B)|

เมื่อ \chi_A และ \chi_B คือ ค่าอิเล็กโทรเนกาทิวิตีที่เสนอโดยเพาลิงของอะตอม A และ อะตอม B ตามลำดับ 

### ร้อยละความเป็นไอออนิก

ร้อยละความเป็นไอออนิกเป็นการคำนวณเพื่อแสดงค่าความเป็นไอออนิกในส่วนร้อย สามารถคำนวณได้ ดังนี้:

 \%i = [1 - exp{\frac{1}{4}(|\chi_A-\chi_B|)^2}]*100

โดยพบพันธะชนิดนี้เกือบทั้งหมดในของแข็ง

## อ้างอิง
* IUPAC. '''Compendium of Chemical Terminology''', 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook] 

* '''Electronegativity. II. Bond and Orbital Electronegativities''' Jurgen. Hinze, M. A. Whitehead, H. H. Jaffe, ''J. Am. Chem. Soc.'', 1963, 85 (2), pp 148–154, DOI: 10.1021/ja00885a008

## ดูเพิ่ม
* พันธะเคมี
* พันธะไฮโดรเจน
* พันธะโควาเลนต์
* พันธะโลหะ

หมวดหมู่:ไอออน
หมวดหมู่:พันธะเคมี
โบราณวัตถุ

**โบราณวัตถุ** เป็นสังหาริมทรัพย์ที่เป็นของโบราณไม่ว่าจะเป็นสิ่งประดิษฐ์หรือเป็นสิ่งที่เกิดขึ้นตามธรรมชาติ หรือที่เป็นส่วนใดส่วนหนึ่งของโบราณสถาน ซากมนุษย์ หรือซากสัตว์ ซึ่งโดยอายุ หรือโดยลักษณะแห่งการประดิษฐ์หรือโดยหลักฐานเกี่ยวกับประวัติของสังหาริมทรัพย์นั้นเป็นประโยชน์ในทางศิลปะ ประวัติศาสตร์ หรือโบราณคดี

## ดูเพิ่ม
* โบราณสถาน
โบราณสถาน

right|thumb|เจดีย์ในจังหวัดพระนครศรีอยุธยาตัวอย่างโบราณสถาน
**โบราณสถาน** หรือ **แหล่งโบราณคดี** () เป็นสถานที่ที่ก่อสร้างโดยฝีมือมนุษย์หรือสถานที่ที่พบร่องรอยของกิจกรรมของมนุษย์ในอดีตที่มีคุณค่าในทางศิลปะ ประวัติศาสตร์ และโบราณคดี 

## โบราณสถานในประเทศไทย
### นิยาม
ตามกฎหมายว่าด้วยโบราณสถานของไทย **โบราณสถาน** หมายถึง อสังหาริมทรัพย์ซึ่งโดยอายุหรือโดยลักษณะแห่งการก่อสร้าง หรือโดยหลักฐานเกี่ยวกับประวัติของอสังหาริมทรัพย์นั้น เป็นประโยชน์ในทางศิลปะ ประวัติศาสตร์ หรือโบราณคดี รวมถึงสถานที่ที่เป็นแหล่งโบราณคดีแหล่งประวัติศาสตร์ และอุทยานประวัติศาสตร์ด้วย

สำหรับความหมายตามพจนานุกรม ฉบับราชบัณฑิตยสถาน "โบราณสถาน" หมายถึง สิ่งที่เคลื่อนที่ไม่ได้ เช่น โบสถ์ วิหาร วัง มีอายุเก่ากว่า 100 ปีขึ้นไป

ทั้งนี้ โบราณสถานโดยทั่วไปหมายถึง อาคารหรือสิ่งก่อสร้างที่มนุษย์สร้างขึ้น มีความเก่าแก่ มีประวัติความเป็นมาที่เป็นประโยชนทางด้านศิลปะ ประวัติศาสตร์ หรือ โบราณคดี และยังรวมถึงสถานที่หรือเนินดินที่มีความสำคัญทางประวัติศาสตร์ หรือมีร่องรอยกิจกรรมของมนุษย์ปรากฏอยู่ 

### ความสำคัญ
โบราณสถานมีความสำคัญ ดังนี้
# ด้านเอกลักษณ์ แสดงการรับรู้หรือความเข้าใจถึงที่มา สถานที่ตั้ง ชนชาติ ความเชื่อ ศาสนา ขนบธรรมเนียมแ ละวัฒนธรรมของชุมชนใดชุมชนหนึ่ง หรือประเทศใดประเทศหนึ่ง
# ด้านวิชาการ เพื่อสะท้อนเรื่องราวในอดีต เป็นข้อมูลทางด้านประวัติศาสตร์ โบราณคดี สถาปัตยกรรม ศิลปกรรม ซึ่งเป็นเครื่องแสดงประวัติความเป็นมาอันเก่าแก่ของชุมชนของชาติ รวมทั้งเป็นแหล่งศึกษาและเรียนรู้ตลอดชีวิต
# ด้านเศรษฐกิจ เป็นแหล่งรายได้ให้ชุมชนและประเทศ ทั้งทางตรงและทางอ้อมจากการที่เป็นสถานที่ท่องเที่ยว สร้างกิจกรรมต่าง ๆ อันสืบเนื่องจากการท่องเที่ยว พร้อมกับการศึกษาหาความรู้
# ด้านการใช้สอย สามารถนำมาใช้งานได้ในปัจจุบัน ซึ่งเป็นการไม่ก่อให้เกิดการเสื่อมสภาพการเปลี่ยนแปลงหรือการรื้อทำลายโบราณสถานนั้น
# ด้านสังคม แสดงถึงคุณค่าที่เกี่ยวข้องกับขนบธรรมเนียมจารีตประเพณีเป็นความภาคภูมิใจของคนในสังคม
# ด้านการเมือง แสดงถึงความเกี่ยวข้องกับเหตุการณ์สำคัญในประวัติศาสตร์ การกำหนดขอบเขต หรือการรักษาอธิปไตย และการสร้างความร่วมมือร่วมใจของคนทั้งชาติ
# ด้านสุนทรียภาพ แสดงคุณค่าความงามของศิลปกรรมและสถาปัตยกรรม

### การขึ้นทะเบียน
ในประเทศไทย กรมศิลปากร กระทรวงวัฒนธรรม เป็นหน่วยงานหลักในการดูแลรักษาและการควบคุมโบราณสถานให้เป็นไปตามกฎหมาย โดยมีอำนาจขึ้นทะเบียนโบราณสถานใด ๆ ตามที่เห็นสมควรได้

## อ้างอิง

## ดูเพิ่ม
* โบราณวัตถุ

## แหล่งข้อมูลอื่น
* ระบบภูมิสารสนเทศ แหล่งมรดกทางศิลปวัฒนธรรม กรมศิลปากร
อสังหาริมทรัพย์

**อสังหาริมทรัพย์** () ในทางกฎหมาย ในทางกฎหมาย หมายถึง ที่ดิน และทรัพย์สินอื่นที่ติดอยู่กับที่ดินอย่างถาวร เช่น อาคาร บ้านเรือน

การซื้อขายอสังหาริมทรัพย์ต้องทำสัญญาเป็นลายลักษณ์อักษร เช่น โฉนดหรือทะเบียนที่ดิน เนื่องจากอสังหาริมทรัพย์เป็นทรัพย์สินที่มีมูลค่าสูง กฎหมายจึงกำหนดให้มีเอกสารแสดงความเป็นเจ้าของเพื่อป้องกันปัญหาทางกฎหมาย

## ประเภท
# **ที่ดิน:** หมายถึง พื้นดินทั่วไป รวมถึงภูเขา ห้วย หนอง คลอง บึง บาง ลำน้ำ ทะเลสาบ เกาะ และที่ชายทะเล
# **ทรัพย์ที่ติดกับที่ดิน:** ไม้ยืนต้น อาคาร บ้านเรือน โรงงาน และสิ่งก่อสร้างอื่น ๆ
## **[[บ้าน]]:** สิ่งก่อสร้างที่ปลูกอยู่หลังเดียวโดด ๆ พร้อมทั้งเรือนครัว โรงรถ และเป็นที่อยู่อาศัยของบุคคลในครัวเรือนเดียวกัน หรือบ้านที่ปลูกอยู่หลายหลังภายในบริเวณรั้วเดียวกัน และเป็นที่อยู่อาศัยของบุคคลภายในครัวเรือนเดียวกัน
## **[[บ้านแถวในเมือง|ทาวน์เฮาส์]]:** ตึกที่ปลูกติดต่อกันตั้งแต่ 2 หน่วยขึ้นไป โดยมีฝาร่วมกันด้านหนึ่งหรือสองด้านขึ้นไป อาจเป็นชั้นเดียวหรือหลายชั้นก็ได้ ตัวตึกอยู่ลึกเข้ามาจากริมถนน มีบริเวณที่ว่างหน้าบ้านอาจใช้เป็นที่จอดรถหรือทำประโยชน์อย่างอื่น
## **[[คอนโดมีเนียม]]:** กลุ่มห้องอันเป็นส่วนหนึ่งของอาคาร ซึ่งใช้เป็นที่อยู่อาศัยของครัวเรือน โดยกลุ่มห้องนี้จะต้องมีห้องครัว ห้องน้ำ ตลอดจนทางเข้าออกห้องชุดเป็นของตนเอง ซึ่งสามารถแยกการถือกรรมสิทธิ์ออกเป็นส่วน ๆ โดยแต่ละส่วนประกอบด้วยกรรมสิทธิ์ในทรัพย์ส่วนบุคคลและกรรมสิทธิ์ร่วมในทรัพย์ส่วนกลาง
## **[[โรงงาน]]:** โรงงานสำหรับประกอบกิจการอุตสาหกรรมโดยใช้เครื่องจักร ซึ่งเทียบได้เกิน 5 แรงม้าเป็นปัจจัย
## **[[คลังสินค้า|โกดัง]]:** สิ่งก่อสร้างที่ใช้เพื่อเก็บสินค้า
## **[[อาคารพาณิชย์]]:** อาคารที่ใช้เพื่อประโยชน์แห่งการค้า หรือโรงงานที่ใช้เครื่องจักรซึ่งเทียบได้ไม่เกิน 5 แรงม้า หรืออาคารที่ก่อสร้างห่างแนวทางสาธารณะ หรือทางซึ่งมีสภาพเป็นสาธารณะไม่เกิน 20 เมตร ซึ่งอาจใช้เป็นอาคารเพื่อประโยชน์แห่งการค้าได้
## **[[หอพัก]]:** ห้องชุดตามปกติประกอบด้วยห้องนอน ห้องรับแขก ห้องครัว ห้องน้ำพร้อมอยู่ในชั้นเดียวกัน และรวมอยู่ในตึกหลังใหญ่สำหรับอยู่อาศัยหรือให้เช่าเป็นรายเดือน
# **ทรัพย์ที่ประกอบเป็นอันเดียวกับที่ดิน:** แม่น้ำ ลำคลอง แร่ธาตุ กรวด ทราย ที่มีอยู่ตามธรรมชาติ หรือซึ่งมนุษย์นำมารวมไว้กับที่ดินจนกลายเป็นส่วนหนึ่งของพื้นดินตามธรรมชาติ
# **สิทธิที่เกี่ยวกับที่ดิน:** กรรมสิทธิ์ในที่ดินที่มีโฉนด สิทธิครอบครองในที่ดินที่ไม่มีโฉนด ภาระจำยอม สิทธิอาศัย สิทธิเหนือพื้นดิน

## แหล่งค้นคว้าเพิ่มเติม

* อดิศร หมวกพิมาย. “‘ธุรกิจอสังหาริมทรัพย์’: พัฒนาการและการเปลี่ยนแปลงในพื้นที่เขตปริมณฑลกรุงเทพฯ พ.ศ. 2513-2537.” ใน จันทิมา อังคพณิชกิจ (บก.), ''รายงานสืบเนื่องจากการประชุมวิชาการ โครงการประชุมวิชาการบัณฑิตศึกษาระดับชาติ สรรพศาสตร์ สรรพศิลป์ ประจำปี 2562''. น. 549-62. กรุงเทพฯ: คณะศิลปศาสตร์ มหาวิทยาลัยธรรมศาสตร์, 2562.
รายชื่ออุทยานประวัติศาสตร์ในประเทศไทย

**อุทยานประวัติศาสตร์ในประเทศไทย** อยู่ในการดูแลของกรมศิลปากร ซึ่งเป็นหน่วยงานในกระทรวงวัฒนธรรม ปัจจุบันในประเทศไทยมีอุทยานประวัติศาสตร์ 11  แห่ง โดยล่าสุด กรมศิลปากรได้สำรวจโบราณสถาน และอนุรักษ์พัฒนาปราสาทสด๊กก๊อกธม และประกาศจัดตั้งประสาทสด๊กก๊อกธมขึ้นเป็นอุทยานประวัติศาสตร์แห่งใหม่ แห่งที่ 11 เมื่อปี 2560 ซึ่งจาก 11 แห่ง มี 6 แห่งที่ได้รับการประกาศขึ้นทะเบียนให้เป็นแหล่งมรดกโลก

## ที่ตั้ง

## อุทยานประวัติศาสตร์

## อ้างอิง


อุทยานประวัติศาสตร์
การกบฏ

**การกบฏ** หรือ**การขบถ** () หมายถึง การปฏิเสธการเชื่อฟังหรือคำสั่ง ฉะนั้น จึงอาจมองว่ารวมพฤติกรรมต่าง ๆ ซึ่งมุ่งทำลายหรือเข้าควบคุมตำแหน่งผู้มีอำนาจอันเป็นที่ยอมรับ เช่น รัฐบาล ผู้ว่าราชการ ประธาน ผู้นำทางการเมือง สถาบันการเงิน หรือบุคคลผู้รับผิดชอบ ด้านหนึ่ง รูปแบบพฤติกรรมอาจรวมวิธีปราศจากความรุนแรง เช่น ปรากฏการณ์การดื้อแพ่ง การขัดขืนของพลเรือนและการขัดขืนโดยปราศจากความรุนแรง อีกด้านหนึ่ง อาจรวมการรณรงค์ด้วยความรุนแรง ผู้เข้าร่วมการกบฏ โดยเฉพาะอย่างยิ่งการกบฏด้วยอาวุธ เรียก "กบฏ" หรือ "ขบถ"

การกบฏที่มีอาวุธแต่ขอบเขตจำกัด เรียก การก่อการกบฏ (insurrection) และหากรัฐบาลอันเป็นที่ยอมรับไม่รับรองกบฏเป็นคู่สงคราม การกบฏนั้นจะเป็นการก่อการกำเริบ (insurgency) และกบฏจะเป็นผู้ก่อการกำเริบ (insurgent) ในความขัดแย้งที่ใหญ่กว่า อาจมีการรับรองกบฏเป็นคู่สงครามโดยไม่รับรองรัฐบาลของกบฏ ในกรณีนี้ ความขัดแย้งดังกล่าวกลายเป็นสงครามกลางเมือง

## ดูเพิ่ม
* กบฏในประเทศไทย
* กบฏต่อแผ่นดิน

## อ้างอิง

กบฏ
วิทยาแผ่นดินไหว

**วิทยาแผ่นดินไหว** หรือ **วิทยาคลื่นไหวสะเทือน** () เป็นศาสตร์ที่ศึกษาเรื่องเกี่ยวกับแผ่นดินไหว และการกระจายตัวของคลื่นแผ่นดินไหวภายใต้เปลือกโลก โดยเป็นสาขาหนึ่งของธรณีฟิสิกส์

นักวิทยาศาสตร์ผู้ศึกษาวิชานี้ เรียกว่า **นักวิทยาแผ่นดินไหว** (seismologist) ทำหน้าที่ศึกษาวิทยาแผ่นดินไหว ช่วยให้มนุษยสามารถเข้าใจโครงสร้าง องค์ประกอบ และสถานะของส่วนภายในของโลกเราได้มากขึ้น นอกจากนี้ยังสามารถพยากรณ์การเกิดผลกระทบจากแผ่นดินไหว เพื่อการเตือนภัยล่วงหน้า 

วิทยาแผ่นดินไหวยังศึกษาความไหวสะเทือนของโลก ที่เกิดจากการกระทำของมนุษย์ เช่น การทดลองระเบิดปรมาณู เป็นต้น

## คลื่นไหวสะเทือน

**คลื่นไหวสะเทือน** (seismic wave) โดยทั่วไปหมายถึงคลื่นที่เกิดขึ้นเนื่องจากแผ่นดินไหว คลื่นประเภทนี้สามารถเดินทางผ่านตัวกลางที่เป็นของแข็งหรือของเหลว มีความสามารถในการเคลื่อนที่ในตัวกลางและสามารถถูกสะท้อนหรือหักเหได้ในรอยต่อระหว่างตัวกลางสองชนิด นักธรณีวิทยาใช้คลื่นไหวสะเทือนในการศึกษาโครงสร้างภายในของโลก

## ดูเพิ่ม
* คลื่นไหวสะเทือน
* ธรณีวิทยา
* วิทยาคลื่นไหวสะเทือนดาวฤกษ์
* วิทยาคลื่นไหวสะเทือนดวงอาทิตย์

## แหล่งข้อมูลอื่น
* [หน้าการเรียนรู้เกี่ยวกับแผ่นดินไหวโดย สสวท.](http://www3.ipst.ac.th/research/assets/web/mahidol/earth_science(4)/chapter1_3.html)
กลุ่มดาวท้ายเรือ

**กลุ่มดาวท้ายเรือ** เป็นกลุ่มดาวหนึ่งทางซีกฟ้าใต้ เป็นส่วนที่ใหญ่ที่สุดจากการแบ่งกลุ่มดาวเรืออาร์โก

หมวดหมู่:กลุ่มดาว
หมวดหมู่:กลุ่มดาวเรืออาร์โก
หมวดหมู่:กลุ่มดาวท้ายเรือ
อักษร

**อักษร** () คือสัญลักษณ์หรือเครื่องหมายสำหรับใช้แทนหน่วยเสียงในภาษาหนึ่ง ๆ โดยเรียกรวมทั้งชุดหรือทั้งระบบ โดยทั่วไป อักษรแต่ละตัว มักจะใช้แทนหน่วยเสียงหนึ่ง ๆ ซึ่งอาจเป็นเสียงสระ พยัญชนะ หรือหน่วยเสียงปลีกย่อยอื่น ๆ เช่น อักษรโรมัน อักษรไทย อักษรมอญ โดยทั่วไปเรียกกันว่า "ตัวหนังสือ"  

อย่างไรก็ตาม สัญลักษณ์แทนเสียงในบางภาษาอาจใช้แทนเสียงของพยางค์หรือคำ ก็ได้ เช่น อักษรจีน หรือตัวหนังสือจีน  (นักวิชาการบางสำนักไม่ถือว่าตัวหนังสือจีน เป็น "อักษร" ตามนิยามของคำว่า  alphabet ในภาษาอังกฤษ แต่เรียกว่า ideogram คือสัญลักษณ์แทนคำ หรือหน่วยคำ) 

แบบแผนว่าด้วยตัวหนังสือนั้น ในตำราภาษาไทย เรียกว่า อักขรวิธี ซึ่งว่าด้วยการเขียน การอ่าน การประสมอักษร และการใช้อักษรอย่างถูกต้อง 

อักษรอาจใช้สำหรับภาษาหนึ่ง ๆ หรือใช้กับหลายภาษาก็ได้ ด้วยเหตุนี้ จึงมักจะมีความเข้าใจสับสน ระหว่าง คำว่า **อักษร** และภาษา อยู่เสมอ ตัวอย่างเช่น อักษรโรมัน ใช้เขียนภาษาต่าง ๆ หลายภาษาในยุโรป โดยมีการดัดแปลงเล็ก ๆ น้อย ๆ เพื่อให้สามารถแทนเสียงในภาษาของตนได้ เช่น ภาษาอังกฤษ ภาษาฝรั่งเศส ภาษาสเปน เป็นต้น รวมทั้งภาษาในภูมิภาคอื่น ๆ เช่น ภาษามลายู ภาษาจีน และภาษาเวียดนาม (ดัดแปลงตัวอักษร) เป็นต้น

มีหลายประเทศใช้อักษรที่แตกต่างกันตามเวลาเช่น อักษรในสมัยโบราณ เมื่อเวลาผ่านไป ก็เปลี่ยนรูปร่างไปเป็นอักษรปัจจุบัน หรือเปลี่ยนไปใช้อักษรชนิดอื่นโดยสิ้นเชิง

## ดูเพิ่ม
* ประวัติศาสตร์อักษร
* ระบบการเขียน
* ระบบการเขียนในอเมริกากลาง
* รายชื่ออักษรในภาษาต่างๆแบ่งตามทิศทางการเขียน
* รายชื่ออักษรในภาษาต่างๆแบ่งตามชนิดอักษร
* อักษรรูปลิ่ม


หมวดหมู่:เอกสาร
หมวดหมู่:การเขียน
หมวดหมู่:อักขรวิธี
กลุ่มดาวช่างแกะสลัก

**กลุ่มดาวช่างแกะสลัก** เป็นกลุ่มดาวหนึ่งทางซีกโลกใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18

หมวดหมู่:กลุ่มดาว
หมวดหมู่:กลุ่มดาวช่างแกะสลัก
ธรณีฟิสิกส์

**ธรณีฟิสิกส์** () เป็นศาสตร์สาขาหนึ่งของธรณีวิทยา ว่าด้วยการศึกษาปรากฏการณ์ต่างๆ ทางธรณีวิทยา โดยใช้วิธีการทางกายภาพฟิสิกส์ ได้แก่ การศึกษาสมบัติและกระบวนการทางธรรมชาติ ที่เกี่ยวข้องกับภาคพื้นดิน อุทกภาค (hydrosphere) บรรยากาศ และความสัมพันธ์ระหว่างโลกกับดวงอาทิตย์ นอกจากนี้ยังมีความหมายถึงการใช้เครื่องมือเพื่อศึกษาดวงจันทร์และดาวเคราะห์ด้วย

ประเด็นปัญหาทางธรณีฟิสิกส์ยังคาบเกี่ยวกับเรื่องของทางดาราศาสตร์ด้วย เนื่องจากการศึกษานั้น ส่วนใหญ่ไม่ได้มาจากการสังเกตโดยตรง ต้องอาศัยการแปลความเชิงคณิตศาสตร์ จากการวัดเชิงกายภาพ เช่น การวัดสนามแรงโน้มถ่วงทั้งบนบกและในทะเล และดาวเทียมในอวกาศ การวัดสภาพแม่เหล็กของสนามแม่เหล็กบนดาวเคราะห์ และการสำรวจด้านวิทยาแผ่นดินไหว ของโครงสร้างทางธรณีวิทยา โดยอาศัยคลื่นที่เกิดจากแผ่นดินไหว หรือวิธีการอื่นๆ

ธรณีฟิสิกส์ยังแตกสาขาเป็นศาสตร์แขนงต่างๆ ได้แก่ วิทยาแผ่นดินไหว (seiesmology)  ธรณีฟิสิกส์แปรสัณฐาน (tectonophysics) และธรณีฟิสิกส์เชิงวิศวกรรม (engineering geophysics)

ธธรณีฟิสิกส์
หมวดหมู่:วิทยาศาสตร์โลก
กลุ่มดาวกล้องโทรทรรศน์

**กลุ่มดาวกล้องโทรทรรศน์** () เป็นกลุ่มดาวเล็กในซีกฟ้าใต้ ถือเป็นหนึ่งในกลุ่มดาว 12 กลุ่มที่ได้รับการตั้งชื่อจากนีกอลา หลุยส์ เดอ ลากาย นักดาราศาสตร์ชาวฝรั่งเศสในคริสต์ศตวรรษที่ 18 และเป็นหนึ่งในกลุ่มดาวบางส่วนที่แสดงถึงเครื่องมือทางวิทยาศาสตร์ ชื่อกลุ่มดาวเป็นรูปแผลงเป็นละตินจากศัพท์ภาษากรีกที่แปลว่า กล้องโทรทรรศน์ ภายหลังมีการลดขนาดกลุ่มดาวโดย Francis Baily และ Benjamin Gould

## ประวัติ

กลุ่มดาวกล้องโทรทรรศน์ได้รับการประดิษฐ์ใน ค.ศ. 1751–52 โดยนีกอลา หลุยส์ เดอ ลากาย ด้วยชื่อภาษาฝรั่งเศสว่า *le Telescope* ซึ่งหมายถึงกล้องโทรทรรศน์ทางอากาศ หลังจากที่เขาได้สังเกตและจัดทำรายการดาวฤกษ์ทางใต้จำนวน 10,000 ดวง ระหว่างพำนักอยู่ที่แหลมกู๊ดโฮปเป็นเวลาสองปี เขาได้คิดค้นกลุ่มดาวใหม่ 14 กลุ่มในบริเวณที่ไม่เคยมีการสำรวจมาก่อนในซีกฟ้าใต้ ซึ่งมองไม่เห็นจากยุโรป กลุ่มดาวทั้งหมดนี้ล้วนเป็นสัญลักษณ์แทนเครื่องมือในยุคเรืองปัญญา เว้นเพียงกลุ่มเดียว กลุ่มดาวนี้ครอบคลุมพื้นที่ 40 องศาของท้องฟ้ายามค่ำคืน โดยทอดยาวไปทางทิศเหนือระหว่างกลุ่มดาวคนยิงธนูกับกลุ่มดาวแมงป่อง ลากายเปลี่ยนชื่อกลุ่มดาวนี้จากภาษาฝรั่งเศสเป็นภาษาละตินว่า *Telescopium* ใน ค.ศ. 1763

กลุ่มดาวนี้ยังเป็นที่รู้จักกันในชื่ออื่น ๆ อีกด้วย ในคริสต์ศตวรรษที่ 18 มีการเรียกเป็น *Tubus Astronomicus* ซึ่งในช่วงเวลานั้นมีการระบุกลุ่มดาวสามกลุ่มที่แสดงถึงกล้องโทรทรรศน์ ได้แก่ Tubus Herschelii Major ระหว่างกลุ่มดาวคนคู่กับกลุ่มดาวสารถี และ Tubus Herschelii Minor ระหว่างกลุ่มดาววัวกับกลุ่มดาวนายพราน ซึ่งทั้งสองกลุ่มนี้เลิกใช้ไปแล้วในคริสต์ศตวรรษที่ 19 Johann Bode เรียกมันใน *Gestirne* ของเขาฉบับ ค.ศ. 1805 เป็น *Astronomische Fernrohr* และคงขนาดไว้ แต่ Francis Baily และ Benjamin Gould นักดาราศาสตร์รุ่นหลัง ได้ลดขอบเขตของมันลงในภายหลัง

## หมายเหตุ

## อ้างอิง

**ข้อมูล**

* 
* 
* 
* 
* 
* 
* 
* 
* 
* 
*
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**ข้อมูลออนไลน์**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:กลุ่มดาว
หมวดหมู่:กลุ่มดาวกล้องโทรทรรศน์
อาญา

**อาญา** เป็นคดีที่เกี่ยวกับการกระทำความผิดตามกฎหมายอาญา เรียกว่า คดีอาญา แตกต่างกับคดีที่ฟ้องร้องเกี่ยวกับสิทธิส่วนเอกชน ซึ่งเรียกว่า คดีแพ่ง

หมวดหมู่:กฎหมายอาญา
กลุ่มดาวปลาบิน

**กลุ่มดาวปลาบิน** () เป็นกลุ่มดาวขนาดเล็กในซีกฟ้าใต้ ปรากฏในแผนที่ดาว *อูราโนเมเทรีย (Uranometria) * ของโยฮัน ไบเออร์ เมื่อปี ค.ศ. 1603

หมวดหมู่:กลุ่มดาว
หมวดหมู่:กลุ่มดาวปลาบิน